ნეო-ასურული იმპერია
ახალი ასურული იმპერია მდებარეობდა მესოპოტამიაში, რომელიც შეიქმნა ძვ.წ. 934 და დაიშალა ძვ.წ. 609 წელს. ამ პერიოდში ასურეთი იყო ყველაზე ძლიერი სახელმწიფო, რომელმაც დაჩრდილა ბაბილონი, ეგვიპტე, ურარტუ, ელამი რის შემდეგაც იგი დომინირებდა ახლო აღმოსავლეთში, მცირე აზიაში, კავკასიაში, ჩრდილოეთ აფრიკისა და აღმოსავლეთ ხმელთაშუა ზღვის პირეთში, თუმცა, ის მხოლოდ ტიგლათფილესერ III-ის რეფორმების შემდეგ გახდა იმპერიად. ახალი ასურული იმპერია აგრძელებდა შუა ასურულ პერიოდსა და შუა ასურულ იმპერიას. ზოგიერთი მკვლევარი, როგორიცაა რიჩარდ ნელსონ ფრეი, მიიჩნევს რომ ახალი ასურული იმპერია იყო პირველი ნამდვილი იმრეი რომელსაც უარსებია კაცობრიობის ისტორიაში. ამავე პერიოდში არამეული ენა აღიარებულ იქნა იმპერიის ოფიციალურ ენად, აქადურ ენასთან ერთად.